
ДОГОВОР № 14 ЗА ОБЕКТ № 2600
ЗА  ВЪЗЛАГАНЕ НА УСЛУГА 
по чл. 10, ал. 1, т. 6, 7  и предложение 1 от т. 9 ОТ НАРЕДБА ЗА УСЛОВИЯТА И РЕДА ЗА ВЪЗЛАГАНЕ ИЗПЪЛНЕНИЕТО НА ДЕЙНОСТИ В ГОРСКИ ТЕРИТОРИИ – ДЪРЖАВНА И ОБЩИНСКА СОБСТВЕНОСТ, И ЗА ПОЛЗВАНЕТО НА ДЪРВЕСИНА И НЕДЪРВЕСНИ ГОРСКИ ПРОДУКТИ В  ГОРСКИ ТЕРИТОРИИ ОБЩИНСКА СОБСТВЕНОСТ, В ТЕРИТОРИАЛНИЯ ОБХВАТ НА ОП “ОГОз” 

Днес 20.10.2026 г.,  в гр. Созопол, община Соозопол, обл. Бургас, на основание чл. 35, ал. 1 от Наредбата за условията и реда за възлагане изпълнението на дейности в горските територии - държавна и общинска собственост, и за ползването на дървесина и недървесни горски продукти, наричана за краткост Наредбата, във връзка с проведен открит конкурс по Наредбата и Заповед № 34 от 29.09.2026 г. на директора на ОП „ОГОз“, за определяне на изпълнител за извършване на дейности по чл. 10, ал. 1, т. 6, 7  и предложение 1 от т. 9 от Наредбата, в обект № 2600”, включващо почистване на площи за залесяване (ръчно), подготовка на почвата за залесяване(механизирано) и залесяване, както и представен документ за гаранция за изпълнение на договора, представляваща 1 % от достигнатата стойност посочена в чл. 2 от настоящия договор, в размер на 187, 39 евро, внесена по сметка на ОП „ОГОз“, се сключи настоящият договор между: 
1. ОП „Общински гори и озеленяване”, с административен адрес: гр. Созопол, общ. Созопол, обл. Бургас, ул. „Черно море” № 1, ет. 2, регистрирано в Търговския регистър към Агенция по вписвания с ЕИК: 0000572360176, представлявано от инж. Илия Янгьозов, в качеството му на директор, от една страна, наричано по-долу за краткост ВЪЗЛОЖИТЕЛ
и

2. „ЛЕСПРОМ 2008” ЕООД, със седалище и адрес на управление: гр. Царево, общ. Царево, обл. Бургас, ул. „Оборище” № 1, вписано в Търговския регистър на Агенция по вписванията с ЕИК № 200 320 714, управлявано и представлявано от Марин Костадинов Иванов, в качеството му на управител, от друга страна, наричано по - долу за краткост ИЗПЪЛНИТЕЛ

СЕ СКЛЮЧИ НАСТОЯЩИЯТ ДОГОВОР ПРИ СЛЕДНИТЕ УСЛОВИЯ:
I. ПРЕДМЕТ И СРОК НА ДОГОВОРА 
Чл.1. (1) Предметът на договора е дейност по чл. 10, ал. 1, т. 6, 7  и предложение 1 от т. 9 от Наредбата, в обект № 2600”, включващо почистване на площи за залесяване (ръчно), подготовка на почвата за залесяване(механизирано) и залесяване.
Забележка: Площта, предмет на процедурата е прогнозна. 

          (2) Крайният срок за изпълнение на възлаганата дейност е 31.12.2026 г.
II. ЦЕНА И НАЧИН НА ПЛАЩАНЕ:  
Чл.2. Общата стойност на възлаганата дейност е в размер на  18 738, 68 (осемнадесет хиляди седемстотин тридесет и оесм и шестдесет и осем) евро без ДДС за обработване на прогнозно количество площ 10 дка/2 000 броя, съгласно техническа спецификация.
Чл.3. (1) Плащанията по договора се извършват, както следва: 

Заплащането на услугата става по достигнати на процедурата единични цени, по действително обработени площи, съгласно изготвен протокол. За извършените дейности се съставя предавателно - приемателен протокол, двустранно подписан от представители на страните по настоящия договор за действително обработените площи. 
Цената, която Възложителят заплаща на Изпълнителя, е по единична цена, посочена в ценовото предложение, неразделна част от договора. 
(2) Плащането на цената се извършва по банков път, по сметка на ИЗПЪЛНИТЕЛЯ. Срок за плащане: до 30 дни, след реално извършена услуга удостоверена, чрез приемане на извършената работа, с подписване на „Протокол за приемане на изпълнението”, в пълен размер и всички други счетоводни документи, доказващи вида, обема и количеството на извършената работа, оформени и подписани по съответния ред, съобразено с получаване на субсидия от първостепенния разпоредител на средства – Община Созопол.

III. ГАРАНЦИЯ ЗА ИЗПЪЛНЕНИЕ 
Чл.4. (1) Гаранцията за изпълнение на договора е в размер на 1 % (един процент) от стойността, посочена в чл. 2 от настоящия договор и възлиза на 187, 39 (сто осемдесет и седем и тридесет и девет) евро и се представя преди сключване на договора. Непредставянето на гаранция за изпълнение на договора се счита за отказ на ИЗПЪЛНИТЕЛЯ да сключи договор.
 Гаранцията за изпълнение на договора, се освобождава от Възложителя в срок от 10 работни дни след извършване на дейността върху цялата площ и след подписване на протокола по чл. 3, ал. 2 от н.д. Възложителя освобождава гаранцията за изпълнение без да дължи лихви за периода, през който средствата законно са престояли при него.

(2)
Гаранцията за изпълнението на договора се задържа от Възложителя, във всеки конкретен  случай на нарушение на настоящия договор. 
IV. ПРАВА И ЗАДЪЛЖЕНИЯ НА ВЪЗЛОЖИТЕЛЯ  
Чл.5. (1) ВЪЗЛОЖИТЕЛЯТ има право:  

1. Да осъществява контрол по време на изпълнение на договора, относно количеството, качеството и срока за изпълнение на дейността, предмет на договора, без това да пречи на самостоятелността на Изпълнителя. 

2. Да поиска от Изпълнителя за негова сметка, да осъществи изпълнението на заложените в договора качествени и количествени  показатели, в посочения в чл. 1, ал. 2 от настоящия договор, срок. 

3. Да променя  количеството и сроковете за изпълнение на дейности, при промяна на условията и необходимостта от изпълнение на дейностите. В този случай Възложителят уведомява писмено Изпълнителя за новите изисквания по изпълнението на договора. 

4. Да прекрати  договора и да заплати на Изпълнителя само реално извършените дейности. 

5. Възложителят не носи отговорност за действия или бездействия на Изпълнителя, при изпълнението на дейността, предмет на договора, в следствие на които са настъпили: 

 
 
а) смърт или други увреждания на здравето и имуществото на Изпълнителя; 

 
 
 б) пълна или частична щета, върху каквото и да е имущество на Изпълнителя. 
(2) ВЪЗЛОЖИТЕЛЯТ има следните задължения: 

1. Да заплаща на Изпълнителя в срок, дължимите по настоящия договор суми. 

2. Да предоставя на Изпълнителя картен материал, ГСП и други документи, свързани с изпълнението на дейността, при настаняването му в обекта.  

3. Да осигури свой представител за съставяне на двустранният предавателно - приемателен протокол по чл. 3, ал. 2 от настоящия договор. 

4. Да окаже съдействие в случай на поискана помощ от Изпълнителя за отстраняване на възникнали обстоятелства, възпрепятстващи изпълнението на договора. 

5. При констатиране на пропуски и отклонения по изпълнението на дейностите, Възложителя съставя констативен протокол в присъствието на вписано в публичния регистър за упражняване на лесовъдска практика лице на Изпълнителя, в два екземпляра. 

V. ПРАВА И ЗАДЪЛЖЕНИЯ НА ИЗПЪЛНИТЕЛЯ  
Чл.6. (1) ИЗПЪЛНИТЕЛЯТ има право: 

1. Да поиска от Възложителя  необходимото съдействие за своевременно и качествено изпълнение на възложената работа. 

2. Да поиска от Възложителя приемане на изпълнената дейност. 
 

3. Да му бъде заплатено за извършената и приета с двустранно подписан предавателно приемателен протокол работа, по изпълнението на настоящия договор. 

(2) ИЗПЪЛНИТЕЛЯТ има следните задължения: 
1. Да изпълни с грижата на добър стопанин дейностите, съгласно изискванията на този договор и действащите нормативни актове. 
2. При необходимост от промени в извършваната от него дейност да уведомява своевременно Възложителя за утвърждаване на промените. 

3. Да се снабди, за своя сметка, с всички необходими материали за извършване на дейността.
Изпълнителят отговаря пред Възложителя за причинените му вреди, ако не изпълни задължението си за незабавно уведомяване. 

4. Да съдейства при извършване на проверки по хода на изпълнение на договора от страна на Възложителя. 

5. Да изпълнява всички законосъобразни и целесъобразни указания на Възложителя, отразени в констативни протоколи и предавателно – приемателни протоколи. 

6. Да спазва изискванията на действащите нормативни документи за техническа и противопожарна безопасност и охрана на труда и носи отговорност при злополука с наети от него работници. 

7. Да осигури присъствието на лесовъд, притежаващ удостоверение за лесовъдска практика, който да ръководи изпълнението на дейностите по настоящия договор, да предават работата и да подписват предавателно – приемателния протокол за извършената работа.   

8. Да предаде обекта в присъствието на лесовъд, притежаващ удостоверение за лесовъдска практика, при окончателното завършване на работата по настоящия договор. 

9. Да уведомява Възложителя в 3 - дневен срок от настъпване на промяна в обстоятелствата, в представените при провеждане на конкурса декларации и удостоверителни документи. 

10. При възникване на пожар в общинските горски територии, в насажденията или в близост до тях да: 

а) участва в гасенето за своя сметка; 

б) да инструктира своите работници, служители и посетители с противопожарните 

мерки и изисквания за опазване на горите от пожари; 

в) да разпорежда и съдейства на своите работници и служители да участват в 

пожарогасенето;  

г) да предоставя при поискване от Възложителя собствени спасителни, пожарогасителни, съобщителни, превозни и други налични средства, необходими за пожарогасенето. 

VI. СЪОБЩЕНИЯ  
Чл.7 (1) Всички съобщения и уведомления, включително и за преждевременно прекратяване на договора ще се извършват в писмена форма. 

(2) Писмената форма се смята за спазена и когато тя е отправена по факс, електронна поща, препоръчана поща или на хартиен носител.  

(3) Данните за кореспонденция на страните са тези, посочени в документацията по проведената процедура.    

(4)  При промяна на адреса за кореспонденция на някоя от страните по договора, същата е длъжна в 7 (седем) дневен срок да информират другата страна. В противен случай всички изпратени съобщения се считат за редовно връчени. 

VII. ПРЕКРАТЯВАНЕ НА ДОГОВОРА  
Чл.8 (1) Настоящият договор се прекратява: 

1. С изтичане на срока на договора, указан в чл.1, ал. 3 от настоящия договор. 

2. По взаимно съгласие между страните, изразено в писмена форма. 

3. След извършване на дейността предмет на договора, върху цялата площ, в която Възложителя е извършил настаняване и подписване на протокола по чл. 3, ал. 2 от настоящия договор. 
4. Когато срещу Изпълнителя е открито производство по несъстоятелност или се намира в процедура по ликвидация. В този случай договорът се прекратява по право, като отношенията между страните се решават съобразно действащото законодателство, уреждащо подобен род отношения. 
(2) Възложителя може незабавно едностранно да прекрати настоящия договор: 

1. При констатирано неизпълнение на задъженията на Изпълнителя по Раздел V от настоящия договор, без да му дължи обезщетение за пропуснати ползи и неустойки за нанесени вреди. В този случай гаранцията за изпълнение на договора се задържа от Възложителя. 

2. Когато по време на изпълнение на договора бъде установено, че във връзка с възлагането на дейността, Изпълнителя е подписал декларация с невярно съдържание. 

3. Ако Изпълнителят допуска нарушения по Закона за горите, други нормативни актове, свързани с изпълнение на предмета на договора, опазване на горите, дивеча и рибата, противопожарни мероприятия и др. 

(3) Възложителят си запазва правото да прекрати договора, ако в резултат на обстоятелства, възникнали след сключването му, не е в състояние да изпълни своите задълженията, в т.ч. и при възникване на независещи от него причини, водещи до невъзможност за финансиране на услугата - предмет на договора. В този случай Възложителят дължи на Изпълнителя стойността на действително извършената към момента работа. 

(4) При настъпване на форсмажорни обстоятелства, както и при други основания, изрично посочени в договора, съответната страна е длъжна писмено да уведоми насрещната страна в 3 - дневен срок от настъпване на събитието и да приложи доказателства. 

VIII. САНКЦИИ И НЕУСТОЙКИ 
Чл.9 В случаите, когато договорът е прекратен, поради изтичане на срока му и Изпълнителят не е извършил цялостно услугата, освен внесената гаранцията за изпълнение, дължи на Възложителя и обезщетение за пропуснати ползи и неустойки за нанесени вреди в размер на 10 % от стойността на неизвършената услуга.  

Чл.10 Възложителят при неизпълнение на задълженията от Изпълнителя има право да претендира за заплащане на обезщетение за претърпени вреди и пропуснати ползи, надвишаващи размера на неустойката. 

Чл. 11. (1) Страните по договора не дължат неустойка в случаите, когато забавата се дължи на независещи от тях причини. 

(2) Когато размерът на причинените вреди и пропуснати ползи е по - голяма от неустойката, дължи се разликата до по - голямата сума. 

(3) Неустойките, санкциите, вредите и пропуснатите ползи по този договор, се събират съгласно действащото законодателство. 

(4) Уговорените с предходните членове неустойки не препятстват търсенето на обезщетения за по – големи вреди по общия ред. 

Чл.12 Когато при изпълнението на договора са предявени реституционни претенции за дадено насаждение, Възложителят прекратява дейността за даденото насаждение, като на Изпълнителя се заплаща стойността само на действително извършената услуга. Гаранциите по договора се възстановяват. Възложителят не дължи плащане на обезщетение за пропуснати ползи и неустойки за нанесени вреди. 

Чл.13 (1) Възложителят не подписва предавателно - приемателен протокол за извършената дейност от Изпълнителя в случай: 

1. на регистрирани нарушения по ЗГ и другите правила и нормативи по неговото прилагане; 

2. на неизпълнение на указанията по чл. 5, ал. 2, т. 5 от Раздел IV;  

3. при виновно неизпълнение на задълженията по изпълнение на настоящия договор, гаранцията за изпълнение на договора остава в полза на Възложителя. 

Чл.14. (1) Изпълнителят не дължи неустойка, когато: 

1. при приемане на извършената работа, назначената комисия установи, че неизпълнението на договора се дължи на форсмажорно обстоятелство;  

2. Изпълнителят е подал писмено искане до Възложителя за извършване на съвместна проверка и за направените констатации е изготвен протокол, съдържащ данни, че неизпълнението на договора се дължи на форсмажорно обстоятелство. 

Чл.15. Размерът на неустойката, дължима от неизправната страна, е равна на размера на неизпълнението, но не повече от 10 % от стойността на договора. 

IX. ДОПЪЛНИТЕЛНИ РАЗПОРЕДБИ 
Чл.16. Настоящия договор влиза в сила от датата на подписването му от страните. 

Чл.17. (1) Настоящия договор може да бъде изменян при наличието на взаимно съгласие между страните, изразено в писмена форма. 

(2) Изменение на договора се допуска и в случаите, когато в резултат на форсмажорно обстоятелство или природно бедствие се налага промяна в сроковете на договора и в количествено - стойностно изражение.   

Чл.18. За неуредените в договора случаи, се прилагат разпоредбите на българското законодателство. 

Чл.19. Възникналите спорове относно изпълнението, неизпълнението или тълкуването на настоящия договор се решават чрез преговори и взаимно съгласие между страните, изразено в писмено споразумение, а когато такова липсва, спора се решава от компетентен съд. 

Чл.20. Наложените глоби и санкции от съответни органи за извършени нарушения са за сметка на виновната страна. 

Чл.21. (1) Страната по договора не отговаря за неизпълнението на задълженията си по настоящия договор, ако то се дължи на непреодолима сила. 

(2) „Форсмажорно обстоятелство" е обстоятелство от извънреден характер, което е възникнало след сключване на договора, което не е могло да бъде предвидено и не зависи от волята от страните, като: природни бедствия, производствени аварии, военни действия, ембарго, правителствени забрани, стачки, бунтове, безредици и др. 

(3) „Природни бедствия" са суша, градушка, наводнение, пожар, масови нападения от болести и вредители, слани, екстремно ниски или високи температури, ветровали, снеговали, снеголоми, ледоломи, бури, проливни дъждове, земетресения, свличане на земни маси др. 

Настоящият договор съдържа 5 (пет) страници и се изготви в два еднообразни оригинални екземпляра, 1 (един) брой  за ВЪЗЛОЖИТЕЛЯ и 1 (един) брой за ИЗПЪЛНИТЕЛЯ.
ЗА ВЪЗЛОЖИТЕЛЯ:





ЗА ИЗПЪЛНИТЕЛЯ:

(п) Заличен на осн. чл. 4, т. 1 от регламент ес 2016/679/
5

